เซาเดีย เที่ยวบินที่ 163

เซาเดีย เที่ยวบินที่ 163 เป็นเที่ยวบินโดยสารของสายการบินเซาเดียที่ออกเดินทางจากสนามบิน Quaid-e-Azam ในเมืองการาจี ประเทศปากีสถาน มุ่งหน้าสู่สนามบิน Kandara ในเมืองญิดดะฮ์ ประเทศซาอุดีอาระเบีย โดยผ่านท่าอากาศยานนานาชาติรียาด กรุงรียาด ประเทศซาอุดีอาระเบีย ซึ่งเกิดเพลิงไหม้หลังจากขึ้นบินจากท่าอากาศยานนานาชาติรียาด (ปัจจุบันคือฐานทัพอากาศรียาด) เมื่อวันที่ 19 สิงหาคม ค.ศ. 1980 แม้ว่าเครื่องบินล็อกฮีด แอล-1011-200 ไตรสตาร์ จะลงจอดฉุกเฉินที่รียาดได้สำเร็จ แต่ลูกเรือกลับไม่สามารถอพยพผู้โดยสารออกจากเครื่องบินได้ ส่งผลให้ผู้โดยสาร 287 คนและลูกเรือ 14 คนบนเครื่องเสียชีวิตจากการสำลักควัน

อุบัติเหตุในครั้งนี้เป็นภัยพิบัติทางการบินที่ร้ายแรงที่สุดที่เกี่ยวข้องกับเครื่องบินล็อกฮีด แอล-1011-200 ไตรสตาร์ และภัยพิบัติที่ร้ายแรงที่สุดเท่าที่เคยเกิดขึ้นมาในประเทศซาอุดิอาระเบีย ในขณะนั้น เหตุการณ์นี้เป็นอุบัติเหตุทางเครื่องบินที่มีผู้เสียชีวิตมากที่สุดเป็นอันดับสองในประวัติศาสตร์การบินที่เกี่ยวข้องกับเครื่องบินลำเดียว รองจากสายการบินเตอร์กิชแอร์ไลน์ เที่ยวบินที่ 981 และเป็นอุบัติเหตุที่มีผู้เสียชีวิตมากเป็นอันดับที่สาม

 ผู้โดยสารและลูกเรือ 
+สัญชาติของผู้เสียชีวิต สัญชาติจำนวน แคนาดา 1 จีน 1 ฟินแลนด์ 1 ฝรั่งเศส 1 เยอรมนีตะวันตก 1 อิหร่าน 81 ไอร์แลนด์ 1 อิตาลี 1 ญี่ปุ่น 1 เกาหลีใต้ 4 เนเธอร์แลนด์ 1 ปากีสถาน 65 ฟิลิปปินส์ 6 ซาอุดิอาราเบีย 125 สเปน 1 ไต้หวัน 1 ไทย 2 ประเทศอังกฤษ 4 สหรัฐ 3 ทั้งหมด 301
ในบรรดาผู้โดยสารทั้งหมด 82 คนขึ้นเครื่องที่การาจี ขณะที่อีก 205 คนที่เหลือขึ้นเครื่องที่รียาด ผู้โดยสารส่วนใหญ่เป็นผู้แสวงบุญชาวซาอุดิอาระเบียและปากีสถานที่กำลังเดินทางไปมักกะฮ์ นอกจากชาวซาอุดิอาระเบียและปากีสถานแล้ว ยังมีผู้แสวงบุญอีก 32 คนที่มาจากอิหร่าน นอกจากนี้ ผู้โดยสารส่วนน้อยมาจากหลายประเทศซึ่งกำลังมุ่งหน้าไปยังญิดดะฮ์เพื่อทำภารกิจทางการทูต

 อ้างอิง 

หมวดหมู่:อุบัติเหตุทางการบินในปี พ.ศ. 2523